Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama saadet "Gloryline"!
Mina olen Glory Backman
ja tänases saates jätkan eelmise saate tuules
ning õpetusega sellest,
kuidas apostel Paulus oli vaimus
väga koloslaste ja Laodikeia koguduse ligi,
kuigi polnud kunagi nende linnades või kogudustes käinud.
Täna jätkan siis sealt, kus eelmine kord pooleli jäin.
Juhul, kui sa ei näinud eelmise korra saadet,
võid seda TV7 arhiivist järele vaadata.
Apostel Paulus oli Jumala poolt valitud tööriist.
Kui mõelda ta elule,
kuidas ta kiusas taga kogudust
ja lasi kristlasi tappa.
Ta arvas, et tal on igati õigus ja et ta teeb õiget asja,
samas kui ta oli omadega täiesti metsas.
Ta silmad avanesid alles siis, kui Jeesus end talle ilmutas.
Ta jäi küll esmalt mõneks päevaks pimedaks,
kuid peale seda,
kui otsekui soomused langesid ta silmilt
tänu Hananiase palvele ja Issanda korralduse peale,
siis alles peale seda mõistis Paulus, kui valesti ta oli käitunud.
Ja korraga sai temast
selline Jumala inimene,
et tema ilmutus ja teadmised Jumalast ja uuest lepingust Kristuses
olid lihtsalt briljantsed.
Need tõid Pauluse ellu tohutu Jumala ligiolu ja mõju,
isegi, et ta koges kõikjal ja pidevalt vastuseisu
tänu sõnumile, mida ta kuulutas,
et vaid Jeesuses Kristuses saame me lepituse Jumalaga.
Paulus pidi isegi Peetrust noomima tolle silmakirjalikkuse pärast.
Silmakirjalikkus on miski,
mille eest Jeesus meid hoiatas.
Ta hoiatas meid kohe korralikult.
Ta ütles Luuka 12:1-5, rääkides oma jüngritega:
Hoidke end variseride haputaigna, see tähendab silmakirjalikkuse eest!
Ei ole midagi varjatut, mis ei tuleks ilmsiks,
ega peidetut, mida ei saadaks teada.
Seepärast kõik, mida te ütlete pimedas,
saab kuuldavaks valges,
ja mida te üksteisele kõrva sosistate kambrites,
seda kuulutatakse katustelt.
Teile aga, oma sõpradele, ma ütlen: Ärge kartke neid, kes ihu tapavad
ja pärast seda ei saa midagi rohkemat teha!
Ma näitan teile, keda teil tuleb karta:
kartke teda, kellel on meelevald pärast tapmist heita põrgusse!
Jah, ma ütlen teile, teda kartke!"
Jeesus ütles seda kõike oma jüngritele -
oma kõige lähedasematele inimestele.
Neile, kes kuulusid nö Jeesuse siseringi.
Ta hoiatas neid variseride silmakirjalikkuse eest.
Sellise võlts teatraalsuse eest.
Silmakirjalikkus tähendab teesklemist
ja Jeesus ütles, et enam kui midagi muud,
peavad Ta jüngrid vältima välist näitemängu,
kus näiteks palvetatakse, aga tegelikult ei palvetata.
"Oo, ma palvetan su eest!", aga samas tegelikult ei palveta.
See kõik on üks võlts pühadus!
Võlts pühadus.
See ei kõlba ei Jumalale, inimestele ega mitte kui kuhugi.
Peame olema ehedad.
Ehedad, kus jah on jah ja ei on ei
ning ei midagi vahepealset.
Must on must ja valge on valge ning ei midagi vahepealset.
On nii?
Mis aga eriti mu tähelepanu köitis, oli Jeesuse mõte: "Ma näitan teile."
Sa viitad ju sõrmega: "Osta seda, võtame selle
või teeme sellega midagi."
Sa viitad sõrmega.
Jeesus viitas ka oma jüngritele, öeldes, keda peaksime kartma.
"Kartke teda, kellel on meelevald..."
See äratas mu küll üles ja ma mõtlesin, see on ju Jumal!
Jumal kõrvaldab teatud inimesi ka siit maa pealt.
Ta võib seda tõesti teha.
Hananiase ja Safiira lugu on väga hea näide sellest.
Nad valetasid,
mispeale Peetrus ütles: "Te olete valetanud Pühale Vaimule"
ja nad surid seepeale ära.
Mõtle sellele!
Kui Heroodes lasi inimestel pidada oma kõnet Jumala hääleks,
tabas Issanda ingel teda hoobilt ja ussid sõid ta ära.
Mõtle sellele!
Issanda ingel lõi teda hoobilt.
"Kartke teda, kellel on meelevald pärast tapmist heita põrgusse!"
Tead mis? Põrgus on päris tuline olemine.
Kuid läheme nüüd Laodikeia koguduse juurde,
millest tahan täna veel edasi rääkida.
Laodikeia kogudust mainitakse Koloslaste 2. peatükis.
Vaatasime seda juba eelmises saates.
Ja ka Ilmutuse raamatu 3. peatükis,
salmis 15.
Jeesus ütleb siin: "Ma tean su tegusid..."
Ma tean kõiki su tegusid.
"...et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust."
Mõtle, me saame olla Jeesuse suu ja Tema tunnistajad.
Me oleme Tema suu, mistõttu peame püsima tulistena.
Seetõttu peame koguaeg hoidma alal Püha Vaimu tuld enda sees,
et oleksime tulised.
Peame viibima sellises vaimulikus seltskonnas,
mis on vaimselt tuline
ja mitte leige.
Mitte leige, nii et käid teenistusel ära ja ei saagi sealt mitte kui midagi.
Kas poleks õudne?
Jeesus on tõotanud olla meie vaimulike kogunemiste keskel.
Las ma jagada üht tunnistust sinuga.
Tulin just paar nädalat tagasi Kaug-Idast.
Seal oli kolm teenistust, kus toimus midagi täiesti...
Enne mu kõnelema hakkamist oli ülistus
ja kui ma siis mikrofoni taha astusin,
polnud ma võimeline isegi kõnelema.
Suutsin vaid ülistada Issandat.
Jeesus oli andnud mulle ilmutuse iseendast
ja armidest Ta kätel
ning Ta ütles mulle,
et Ta ei süüdista kunagi inimkonda selles,
mida me oleme Talle teinud.
Ütlesin selle välja, ise nuttes ja tõlk nuttis.
Paljud teisedki nutsid.
Jumala ligiolu oli nii võimsalt kogetav,
et nii mina kui tõlk langesime maha selle all.
Umbes 300 inimest olid u 2,5 tundi lihtsalt vait.
Lihtsalt vait.
Ülistusgrupp ei ülistanud enam
ja Jeesus ise toimetas igaühe meie juures.
Ta ise teenis ja õnnistas meid.
Kui paljud koormad kadusid inimeste eludest.
Kui paljud parandasid meelt oma salajastest pattudest
ja asjadest, mida nad olid salaja teinud.
Paljud said vabaks.
Esimene selline lugu juhtus ühes Paapua koguduses.
Pastor Hauriza koguduses.
Helistasin sinna paar nädalat peale seda teenistust
ja mulle öeldi, et kogudus on täienisti uuenenud.
Inimesed palusid üksteiselt andeks ja leppisid ära.
Parandasid meelt.
Koguduses valitseb täiesti uus õhkkond.
Inimesed teistest linnadest tulevad sinna kogudusse kokku.
Kogu kogudus on täiesti uuenenud.
See oli miski, mida ka Laodikeia kogudus vajas.
Jeesuse sõnul vajasid ka nemad sellist uuenemist.
Ta ütles Ilmutuse 3:17:
"Et sina ütled: Ma olen rikas ja mul on rikkust küllalt
ning mul ei ole puudu millestki -
ning sa ei teagi, et sa oled vilets ja armetu ja vaene ja pime ja alasti -,
siis ma annan sulle nõu osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid."
Kuulge armsad, me näeme siin,
kuidas Laodikeia koguduse juhi Arhippose
ja kogu nende koguduse mõtteviis
oli oma olemuselt täiesti mäda.
Täiesti mäda.
Nad arvasid, et nad on rikkad ja et neile kuulub kõik.
Nad arvasid,
et nad on paremad teistest.
Kuid Jeesus ütles, et hoopis nemad on vaesed ja alasti.
Et nemad on.
Et nad on armetud ja pimedad.
"Siis ma annan sulle nõu osta minu käest kulda..."
Mis kullast Ta siin räägib?
Kuld on Jumala Sõna.
See on Jumala Sõna.
Jumala elav ja väeline Sõna.
See on elav ja väeline
ja Püha Vaim avab meile selle Sõna.
Peaksid igapäevaselt paluma ja küsima:
"Püha Vaim, mida Sa tahad mulle täna õpetada?
Sest Sina oled minu isiklik treener
taeva ja igaviku tarvis."
Mis mõttes igaviku tarvis?
Vaatame.
Ilmutuse 3:20 on öeldud:
"Ennäe, ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse ning söön õhtust temaga
ja tema minuga."
Me ammutame koos Issandaga Tema Sõna.
Nüüd aga midagi, mis on täiega mega ja wau!
Avastasin alles paar päeva tagasi selle tohutu kulla aarde!
Aarde oma elu jaoks.
Jeesus ütleb siin: "Kes võidab,
sellel ma lasen istuda koos minuga mu troonile..."
"Kes võidab, sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu!"
Kas pole mitte võimas?
Tead sa?
Jeesuse troonil istumine ei tähenda seda,
et see sünnib kunagi, millalgi kaugel tulevikus - igavikus.
Vaid see tähendab,
et meid on pandud valitsema koos Jeesusega
juba praegu.
Taevastes paikades.
Jumala Sõna ütleb nii.
See tähendab, et me oleme Temas
ja meid on loodud tegema häid tegusid.
Meid on loodud elama üleloomulikku elu.
Me usklikena ei saa elada selliselt nagu maailm elab.
Meid on eraldatud maailma vaimsusest.
Me oleme saanud Püha Vaimu ja me oleme Tema templid.
Jumal ise elab meie sees ja meid on loodud Tema näo järgi.
Meid on loodud Tema enda näo järgi.
Nii on me uuestisündinud vaim Kristuses
täiesti imeline!
Täiesti imeline uus isik. Halleluuja!
Kõik vana on möödas. Seda pole enam.
Vaimu abil suretatakse ka kõik lihalikud teod.
Saame öelda saatanale: "Tõmba uttu!
Sul pole mingit asja mu eluga.
Sul pole mingit asja sellega, mis kuulub mulle!
Sul pole mingit asja mu tulevikuga!
Röövisid mu minevikust palju aastaid,
kuid enam ei saa sa midagi!
Võtan mitmekordselt tagasi kõik selle, mille oled mult' röövinud
Issanda Jeesuse nimel.
Seda seni, kuni Püha Vaim elab mu sees
ja Jumala arm mu elus tegutseb."
Aamen!
Meid on seatud istuma taevastesse paikadesse,
et valitseksime sealt.
Halleluuja!
Õpetan sulle järgmistes saadetes hierarhiast,
mida Jumal on mulle näidanud.
Hierarhiast, kus Tema me taevase Isana on kõige tähtsam.
Ta on nr.1.
Õpetan sulle nii taevas kui maa peal valitsevast hierarhiast.
Me peame mõistma ja tajuma,
et maailmas valitseb...
Nagu Piibel ütleb - maailmas valitseb maailma vaim.
Jumalakartmatus tuleb jumalatute poolt.
Nad pole uuestisündinud,
mistõttu peame jagama seda sõnumit alati ja kõikjal,
tehes seda armastuses.
Samas pole armastus pime.
Armastus ja Jumala armastus ei tähenda seda,
et peame kõigega leppima.
Me ei pea leppima homode, lesbide ja loomadega tehtavate rüvedustega.
Igasuguse sellise rüveda vaimsusega nagu Piibel seda ütleb.
"Oi, neid tuleks ikka aktsepteerida!"
Ei aktsepteeri!
Ma ei aktsepteeri seda!
Isa, Poeg, Püha Vaim ja mina oleme ikkagi enamuses,
isegi, kui kogu maailm oleks meie vastu.
Näita oma tõelist palet! Näita, et kuulud Jumalale!
Kui oled vait kui hall hiireke
ja palud vabandust usklik olemise pärast,
lastes end töö juures teistel maatasa teha,
siis las ma öelda sulle -
viruta hingevaenlasele pastlaga!
Viruta talle oma kingaga ja tee talle tuul alla!
Saatan peab kaduma Jeesuse Kristuse nimel
ja õhkkond su töö juures muutub.
Ühtlasi aga palveta ka keeltes.
Kui sa ei räägi veel keeltes,
siis palume kohe praegu, et saaksid endale vaimukeeled.
Jumal annab kõigile, kes vaid usuvad.
Need, kes ei usu, ka ei saa midagi.
Paljud ei usu isegi Jeesusesse.
Paljud ei usu Jeesusesse.
Kui googeldada Jeesuse kohta, siis sealt leiab kõikvõimalikku.
Kuid me ei usu mitte sellesse, vaid Jumala Sõnasse,
mis on tõde
ja tõde püsib igavesti.
Tõe Vaim - Püha Vaim, annab meile armuande.
Tema täius, tuli ja tulisus
tulevad meist esile just nimelt keelega rääkimise kaudu
ja keelte tõlgitsemise, prohveteerimise ja kõige muu sellise kaudu.
Kuid kõige esimene tunnus on keeltes rääkimine.
Keeltes rääkimine.
Nii et nüüd räägime keeltes.
Tahan paluda su eest, et kui sa pole varem keeltes rääkinud,
et võiksid seda nüüdsest teha.
Loen kolmeni - üks, kaks, kolm,
mispeale ava vaid oma suu ja hakka rääkima.
Keskendu vaid Kristusele
ja ütle:
Jeesus Kristus,
ma usun,
et Sa ütlesid,
et need kes usuvad,
saavad Sinu nimel
rääkima uusi keeli.
Jeesus Kristus, ma usun Su sõna
ja ma võtan vastu keeltega rääkimise just nüüd ja praegu.
Ja nüüd me palvetame.
Üks, kaks, kolm!
Räägi see vaid välja!
Ava oma suu ja aktiveeri oma vaim.
Ära räägi soome keeles ega ütle ka: "Halleluuja, tänu, aamen!"
Väga hea! Väga hea mu tütar!
Lase aga käia!
Vennas, jätka vaid!
Jätka vaid!
Meid vaatab keegi pornosõltlane.
Ütlen sulle: seisa vastu kuradile!
Seisa vastu sellele himule,
mille kaudu rüvedad vaimud tahavad kui kleepida end su külge;
kleepida end su välise olemuse külge.
Kuid ma sõitlen Jeesuse nimel igat pimeduse jõudu
ja rüveduse vaimu.
Välja su elust Jeesuse nimel!
Kadugu nad su seljast ja kubemest Jeesuse nimel!
Ma kuulutan sulle ka tervist!
Su puus on kulunud
ja seal on midagi katki,
aga pane oma käsi sinna puusa peale
ja ma kuulutan sulle Jeesuse Kristuse nimel
su puusa täielikku tervenemist.
Sest Jeesus on see sama eile, täna ja igavesti
ja Ta ütleb, et kus kaks või kolm on Tema nimel koos,
seal on Tema nende keskel.
Au Jumalale!
Kogu au kuulub vaid Jumalale!
Ta on meie keskel, sest me oleme koos Tema nimel.
Talle kuulub kogu kiitus, ülistus ja au
nüüd ja igavesest ajast igavesti!
Mõtle! Sind on asetatud Jeesuses Kristuses
valitsema taevastes paikades.
Valitsema kõigi vägede ja võimude üle
nii selles ajas kui tulevikus.
Halleluuja!
Mõtle, millisel tasemel sa oled Kristuses!
Jumal näeb sind uuestisündinuna Temas.
Sa oled täiesti uus loodu, mistõttu unusta kogu minevik!
Lase Jeesusel Kristusel puhastada end kõigest süütundest.
Saatan on see, kes süüdistab. Jumal ei tee seda kunagi.
Inimene süüdistab.
Saatan süüdistab inimese suu kaudu teist inimest,
kuid ära võta seda kuulda!
Sest nagu Paulus väga hästi 1. Korintlaste kirjas ütleb...
Paulus ütleb 1. Korintlaste kirjas nii võrratud sõnad,
et pean need veel lõpetuseks ette lugema.
"Nõnda siis peetagu meid Kristuse sulaseiks
ja Jumala saladuste majapidajaiks.
Ent majapidajailt nõutakse,
et nad oleksid ustavad.
Aga see on mulle tähtsusetu, kui teie mõistate minu üle kohut
või teeb seda mõni inimlik kohtupäev,
ka ma ise ei mõista enda üle kohut,
sest ma ei tea enesel olevat ühtegi süüd.
Kuid selle põhjal ei ole ma veel õigeks mõistetud,
sest Issand on see, kes minu üle kohut mõistab."
Ta ütleb siin: "Aga see on mulle tähtsusetu,
kui teie mõistate minu üle kohut."
Kui Jumal on minu poolt ega mõista mind hukka,
siis kes saab olla minu vastu?
Oi vaesekesed, kes on minu vastu!
Nende puhul ei jää muud üle, kui vaid palvetada nende eest
ja paluda, et Jumal oleks neile armuline
ja avaks nende silmad.
Ainuüksi suuga väljaöeldud tunnistus ei päästa veel kedagi.
Kuid Jumala armastus on valatud välja me südameisse
ja me peaks jääma armastavateks kristlasteks
kuni elu lõpuni. Igavesti.
Sest armastus kestab igavesti.
Usk ja prohveteerimine kaovad,
kuid armastus jääb püsima.
Lootuski kaob, kuid armastus püsib igavesti.
Halleluuja!
Armastagem üksteist.
Õppigem armastama teist inimest.
Õppigem armastama oma lähedasi.
Laskem Jumala armastusel voolata kõigi inimesteni meie ümber.
Tänud, et olid täna meiega!
Kõike head!
Head TV7 toetaja.
Usun siiralt, et Jumal ise tänab sind rikkalikult
sinu toetuse eest TV7'le.
Julgustan sind jätkuvalt seda tegema, helistades 900 1770 (kõne hind 10)
või tehes pangaülekande, leides me andmed www.tv7.ee
Aitäh sulle su toetuse eest ja õnnistusi sulle!
Tõlge: Anne-Ly Raukas